(21)

L-Appendiċi 2 huwa emendat kif ġej: (a) Il-punti 1 sa 4.1 huma sostitwiti b’dan li ġej: “1. Parametri tat-Test 1.1. L-emissjonijiet ta’ inkwinanti gassużi li għandhom jitkejlu u jiġu rreġistrati waqt it-test ta’ monitoraġġ fis-servizz huma l-monossidu tal-karbonju (CO), l-idrokarburi totali (HC) u l-ossidi tan-nitroġenu (NO x ). Barra minn hekk, għandu jitkejjel id-diossidu tal-karbonju (CO 2 ) sabiex ikunu jistgħu jsiru l-proċeduri tal-kalkolu deskritti fl-Appendiċi 5. 1.2. Fejn il-manifattur juri lill-awtorità tal-approvazzjoni li ma huwiex prattiku li jiġi kkombinat il-fluss minn diversi ċmieni tal-egżost, u jkun hemm similarità fil-konfigurazzjoni teknika u fit-tħaddim tal-parti tal-magna li tarmi l-egżost f’kull ċumnija, għandu jkun biżżejjed li jitkejlu l-fluss tal-massa tal-emissjonijiet u tal-egżost minn ċumnija tal-egżost waħda. F’dak il-każ, meta jitwettqu l-kalkoli stabbiliti fl-Appendiċi 5, ir-rata istantanja tal-fluss tal-massa tal-emissjonijiet miċ-ċumnija mkejla għandha tiġi mmultiplikata bin-numru totali ta’ ċmieni sabiex tinkiseb ir-rata istantanja tal-fluss tal-massa totali tal-emissjonijiet għall-magna. 1.3. Il-parametri stabbiliti fit-Tabella għandhom jitkejlu u jiġu rreġistrati f’perjodu ta’ kampjunar tad- data ta’ sekonda jew anqas matul it-test ta’ monitoraġġ fis-servizz: Tabella Parametri tat-test Parametru Unità (1) Sors Konċentrazzjoni ta’ HC (2) ppm Analizzatur tal-gass Konċentrazzjoni ta’ CO (2) ppm Analizzatur tal-gass Konċentrazzjoni ta’ NOx (2) ppm Analizzatur tal-gass Konċentrazzjoni ta’ CO2 (2) ppm Analizzatur tal-gass Fluss tal-massa tal-egżost (3) kg/h EFM Temperatura tal-egżost (4) K EFM jew ECU jew Sensur Temperatura ambjentali (5) K Sensur Pressjoni ambjentali kPa Sensur Umdità relattiva % Sensur Torque tal-magna (6) (7) Nm ECU jew Sensur Veloċità tal-magna (7) rpm ECU jew Sensur Fluss tal-fjuwil tal-magna (7) g/s ECU jew Sensur Temperatura tal-fluwidu berried tal-magna (8) K ECU jew Sensur Temperatura tal-arja li tidħol fil-magna K ECU jew Sensur Latitudni tal-makkinarju mobbli mhux tat-triq grad GPS (fakultattiv) Lonġitudni tal-makkinarju mobbli mhux tat-triq grad GPS (fakultattiv) 2. Durata tat-test 2.1. It-tul tat-test, li tinkludi s-sekwenzi operattivi kollha, għandu jkun biżżejjed sabiex jinkiseb l-ammont li ġej ta’ avvenimenti ta’ tħaddim: (a) għall-magni fil-Gruppi ISM A u C, bejn ħames u seba’ darbiet it-tħaddim ta’ referenza f’kWh imwettaq fil-prova tal-NRTC b-istartjar sħun matul it-test tal-approvazzjoni tat-tip jew sabiex tiġi prodotta bejn ħames u seba’ darbiet il-massa ta’ referenza tas-CO2 fi g/ċiklu mill-prova tal-NRTC bl-istartjar sħun tat-test tal-approvazzjoni tat-tip kif speċifikat fil-punti 11.3.1 u 11.3.2 tal-addendum għaċ-ċertifikat tal-approvazzjoni tat-tip tal-UE tat-tip ta’ magna jew ta’ familja ta’ magni stabbilit fl-Anness IV tar-Regolament ta’ Implimentazzjoni (UE) 2017/656; (b) għall-magni fil-Grupp ISM H, bejn ħames u seba’ darbiet it-tħaddim ta’ referenza f’kWh imwettaq fuq iċ-ċiklu LSI-NRTC matul it-test tal-approvazzjoni tat-tip jew sabiex tiġi prodotta bejn ħames u seba’ darbiet il-massa ta’ referenza tas-CO2 fi g/ċiklu tal-LSI-NRTC matul it-test tal-approvazzjoni tat-tip kif speċifikat fil-punti 11.3.1 u 11.3.2 tal-addendum għaċ-ċertifikat tal-approvazzjoni tat-tip tal-UE tat-tip ta’ magna jew ta’ familja ta’ magni stabbilit fl-Anness IV tar-Regolament ta’ Implimentazzjoni (UE) 2017/656; (c) għall-magni fil-Gruppi ISM E, I, O u P, bejn tlieta u ħames darbiet it-tħaddim ta’ referenza applikabbli f’kWh jew il-massa ta’ referenza tas-CO2 fi g/ċiklu determinati mir-riżultat tat-test tal-approvazzjoni tat-tip bl-użu tal-metodu stabbilit fl-Appendiċi 9; (d) għall-magni fil-Gruppi ISM li ma humiex elenkati fis-subpunti (a), (b) jew (c), bejn ħames u seba’ darbiet it-tħaddim ta’ referenza applikabbli f’kWh jew il-massa ta’ referenza tas-CO2 fi g/ċiklu determinati mir-riżultat tat-test tal-approvazzjoni tat-tip bl-użu tal-metodu stabbilit fl-Appendiċi 9. 2.2. Id- data kollha miġbura matul is-sekwenzi operattivi kollha għandha tiġi assemblata b’mod kronoloġiku anke jekk jinqabeż l-ammont massimu ta’ tħaddim jew tal-massa tas-CO 2 speċifikat fis-subpunti (a) sa (d) tal-punt 2.1. F’dak il-każ, matul il-kalkolu stabbilit fl-Appendiċi 5 ta’ dan ir-Regolament: (a) meta l-ammont ta’ tħaddim jew il-massa ta’ referenza tas-CO2 fl-avvenimenti operattivi jaqbeż dak il-massimu, il-kalkolu għandu jieqaf fi tmiem l-inkrement tal-ħin li fih iseħħ dan; u, (b) ir-riżultati rapportati għat-test tal-ISM f’konformità mal-punt 10 ta’ dan l-Anness ta’ dan ir-Regolament għandhom ikunu dawk ta’ dak il-kalkolu imwaqqaf. 3. Tħejjija tal-makkinarju mobbli mhux tat-triq It-tħejjija tal-makkinarju mobbli mhux tat-triq li l-magna tiegħu tkun intgħażlet għall-ittestjar f’konformità mal-punt 1.3 ta’ dan l-Anness għandha tinkludi mill-anqas dan li ġej: (a) il-verifika tal-magna: kwalunkwe problema identifikata, ladarba tiġi solvuta, għandha tiġi rreġistrata u ppreżentata lill-awtorità tal-approvazzjoni; (b) is-sostituzzjoni taż-żejt, tal-fjuwil u tar-reaġent, jekk ikun hemm, fejn ma tkun disponibbli l-ebda evidenza dokumentata li l-fluwidu inkwistjoni jikkonforma mal-ispeċifikazzjoni elenkata fil-pakkett ta’ informazzjoni dwar l-approvazzjoni tat-tip applikabbli għat-tip ta’ magna, u jkun prattikament u ekonomikament fattibbli li jsir dan; (c) il-magni mgħammra b’ECU u b’interfaċċa tal-komunikazzjoni għandhom jikkonformaw mal-punt 5 ta’ dan l-Anness. 4. Installazzjoni tal-PEMS 4.1. Restrizzjonijiet fuq l-installazzjoni 4.1.1. L-installazzjoni tal-PEMS ma għandhiex tinfluwenza l-emissjonijiet ta’ inkwinanti gassużi jew il-prestazzjoni tal-makkinarju mobbli mhux tat-triq. 4.1.2. L-installazzjoni għandha tikkonforma mar-regolamenti dwar is-sikurezza u mar-rekwiżiti ta’ assigurazzjoni lokalment applikabbli u għandha ssegwi l-istruzzjonijiet maħruġa mill-manifattur tal-PEMS, tal-istrumenti tal-kejl, tal-linja ta’ trasferiment u tas-sonda tal-kampjunar. 4.1.3. Meta għall-magni tal-Gruppi ISM M u N ma jkunx possibbli li jiġu installati s-sistemi tal-PEMS mingħajr ma jinqabeż il-gejġ tat-tagħbija applikabbli għan-network ferrovjarju, l-użu tal-punt 3.2.2 ta’ dan l-Anness għandu jinkludi l-ittestjar tal-vettura ferrovjarja waqt li tkun wieqfa bl-użu ta’ ċiklu tat-tħaddim tat-test rappreżentattiv determinat mill-manifattur u miftiehem mal-awtorità tal-approvazzjoni. 4.1.4. Għall-magni tal-Gruppi ISM E, I, O u P, il-magna tista’ titneħħa mill-makkinarju mobbli mhux tat-triq u t-test ta’ monitoraġġ fis-servizz jitwettaq fuq bank tat-test tad-dinamometru. F’dak il-każ għandu japplika dan li ġej: (a) il-magna flimkien mas-sistema kollha ta’ kontroll tal-emissjonijiet għandha titneħħa mill-makkinarju mobbli mhux tat-triq u tiġi installata fuq il-bank tat-test tad-dinamometru mingħajr aġġustament għas-sistema ta’ kontroll tal-emissjonijiet; (b) ma għandux ikun meħtieġ li jintwera lill-Awtorità tal-Approvazzjoni li ma huwiex possibbli li jkun hemm konformità mal-punt 3.2.1 ta’ dan l-Anness; (c) minkejja s-subpunti (a) u (b), it-test tal-monitoraġġ fis-servizz għandu jitwettaq f’konformità ma’ dan ir-Regolament; (d) il-proċedura għat-tneħħija tal-magna minn makkinarju mobbli mhux tat-triq u l-installazzjoni fiċ-ċellola tat-test sabiex jiġi rreplikat it-tħaddim fil-makkinarju mobbli mhux tat-triq għandha tiġi miftiehma mal-awtorità tal-approvazzjoni qabel it-twettiq tat-test tal-ISM; (e) għandu jintuża ċiklu tat-tħaddim tat-test rappreżentattiv kif determinat mill-manifattur u miftiehem mal-awtorità tal-approvazzjoni f’konformità mal-punt 3.2.2 ta’ dan l-Anness; (f) iċ-ċiklu tat-tħaddim tat-test tas-subpunt (e) għandu jkopri medda ta’ veloċitajiet u tagħbijiet li tirrappreżenta t-tħaddim tal-magna magħżula meta tintuża fil-prattika. Il-metodi sabiex tiġi stabbilita dik il-medda għandhom jinkludu, iżda ma humiex limitati għal, ir-reġistrazzjoni ta’ data tat-tħaddim għal magna jew magni komparabbli mħaddma fil-prattika; (g) sabiex tiġi stabbilita data dwar sa liema punt ir-riżultati miksuba mill-użu ta’ sistema tal-PEMS ivarjaw minn dawk miksuba mill-użu ta’ sistema ta’ bank tat-test, il-kejl tal-monitoraġġ fis-servizz imwettaq fuq il-bank tat-test tad-dinamometru bl-użu tas-sistema tal-PEMS jista’ jiġi ssupplimentat b’kejl simultanju bl-użu ta’ strumenti tal-bank tat-test u b’sistema ta’ kejl tal-emissjonijiet li tikkonforma mar-rekwiżiti tat-Taqsima 9 tal-Anness VI tar-Regolament Delegat (UE) 2017/654, imħaddma f’konformità mar-rekwiżiti tat-Taqsima 8 ta’ dak l-Anness; (h) ir-rekwiżiti tal-punti 6, 7, 8 u 10 ta’ dan l-Anness għandhom japplikaw ukoll għal kwalunkwe kejl simultanju f’konformità mas-subpunt (g) u d-data tat-test u r-rapport tat-test għandhom jinkludu dan il-kejl.”; (b) il-punt 4.6 huwa sostitwit b’dan li ġej: “4.6. Tagħmir għar-reġistrazzjoni tad-data Meta tkun se tintuża d-data tal-ECU, għandu jitqabbad tagħmir għar-reġistrazzjoni tad-data mal-ECU tal-magna sabiex jiġu rreġistrati l-parametri tal-magna disponibbli elenkati fit-Tabella 1 tal-Appendiċi 7, u, fejn applikabbli, il-parametri tal-magna elenkati fit-Tabella 2 tal-Appendiċi 7.”; (c) il-punt 5.1 huwa sostitwit b’dan li ġej: “5.1. Kejl tat-temperatura ambjentali It-temperatura ambjentali għandha tal-anqas titkejjel fil-bidu tas-sekwenza operattiva u fi tmiem is-sekwenza operattiva. Il-kejl għandu jsir f’distanza raġonevoli mill-makkinarju mobbli mhux tat-triq. Jista’ jintuża sinjal ta’ sensur jew tal-ECU għat-temperatura tal-arja li tidħol fil-magna. Jekk tintuża t-temperatura tal-arja li tidħol fil-magna sabiex tiġi stmata t-temperatura ambjentali, it-temperatura ambjentali reġistrata għandha tkun it-temperatura tal-arja li tidħol fil-magna aġġustata permezz tat-tpaċija nominali applikabbli bejn it-temperatura tal-arja ambjentali u dik li tidħol fil-magna kif speċifikat mill-manifattur. ”; (d) Il-punti 6 sa 8.2 huma sostitwiti b’dan li ġej: “6. Reġistrazzjoni tad-data waqt it-test tal-monitoraġġ fis-servizz 6.1. Qabel is-sekwenza operattiva Il-kampjunar tad-data dwar l-emissjonijiet ta’ inkwinanti gassużi, il-kejl tal-parametri tal-egżost u r-reġistrazzjoni tad-data dwar il-magna u d-data ambjentali għandhom jibdew qabel tiġi startjata l-magna. 6.2. Matul is-sekwenza operattiva Il-kampjunar tad-data dwar l-emissjonijiet ta’ inkwinanti gassużi, il-kejl tal-parametri tal-egżost u r-reġistrazzjoni tad-data dwar il-magna u d-data ambjentali għandhom ikomplu waqt it-tħaddim normali tal-magna waqt l-użu. Il-magna tista’ titwaqqaf u tiġi startjata, iżda l-kampjunar tad-data dwar l-emissjonijiet ta’ inkwinanti gassużi, il-kejl tal-parametri tal-egżost, ir-reġistrazzjoni tad-data dwar il-magna u d-data ambjentali għandhom ikomplu tul is-sekwenza operattiva kollha tal-monitoraġġ fis-servizz. 6.3. Wara s-sekwenza operattiva Fl-aħħar tas-sekwenza operattiva tal-monitoraġġ fis-servizz, għandu jingħata żmien suffiċjenti sabiex jgħaddu l-ħinijiet ta’ rispons tal-istrumenti tal-kejl u tat-tagħmir għar-reġistrazzjoni tad-data. Il-magna tista’ tintefa qabel jew wara li titwaqqaf ir-reġistrazzjoni tad-data. 7. Iċċekkjar tal-analizzaturi tal-gass 7.1. Verifika perjodika fuq żero matul is-sekwenza operattiva Fejn ikun prattiku u sikur li jsir dan, tista’ ssir verifika fuq żero tal-analizzaturi tal-gass kull sagħtejn matul sekwenza operattiva. 7.2. Korrezzjoni perjodika fuq żero matul is-sekwenza operattiva Ir-riżultati li jinkisbu bil-kontrolli mwettqa f’konformità mal-punt 7.1 jistgħu jintużaw sabiex issir korrezzjoni tad-deriva taż-żero waqt dik is-sekwenza operattiva. 7.3. Verifika tad-deriva wara s-sekwenza operattiva Il-verifika tad-deriva għandha ssir biss jekk waqt is-sekwenza operattiva ma tkunx saret korrezzjoni tad-deriva taż-żero f’konformità mal-punt 7.2. 7.3.1. Mhux aktar tard minn nofs siegħa wara li tintemm is-sekwenza operattiva, l-analizzaturi tal-gass għandhom jiġu ssettjati fuq żero u rregolati sabiex tiġi vverifikata d-deriva tagħhom meta mqabbel mar-riżultati qabel it-test. 7.3.2. Il-verifiki fuq iż-żero, tar-regolar u tal-linearità tal-analizzaturi tal-gass għandhom isiru kif stabbilit fil-punt 5.4. 8. Malfunzjonament tal-magna jew tal-makkinarju 8.1. F’każ ta’ malfunzjonament waqt sekwenza operattiva li jaffettwa t-tħaddim tal-magna u jew: (a) l-operatur tal-makkinarju mobbli mhux tat-triq jiġi nnotifikat b’mod ċar dwar dak il-malfunzjonament mis-sistema dijanjostika abbord permezz ta’ twissija viżwali ta’ malfunzjonament, messaġġ testwali jew indikatur ieħor; jew, (b) il-makkinarju mobbli mhux tat-triq ma jkunx mgħammar b’sistema dijanjostika jew ta’ twissija ta’ malfunzjonament, iżda l-malfunzjonament jiġi identifikat b’mod ċar b’mezzi tal-awdjo jew viżwali; is-sekwenza operattiva għandha titqies nulla. 8.2. Kwalunkwe malfunzjonament għandu jiġi kkoreġut qabel ma ssir kwalunkwe sekwenza operattiva ulterjuri fuq il-magna.”;